
UPUTSTVO ZA LIJEK


1. 		Naziv veterinarskog lijeka

Credelio Plus 56,25 mg/2,11 mg tablete za žvakanje za pse (1,4–2,8 kg)
Credelio Plus 112,5 mg/4,22 mg tablete za žvakanje za pse (> 2,8–5,5 kg)
Credelio Plus 225 mg/8,44 mg žvakaće tablete za pse (> 5,5–11 kg)
Credelio Plus 450 mg/16,88 mg žvakaće tablete za pse (> 11–22 kg)
Credelio Plus 900 mg/33,75 mg tablete za žvakanje za pse (> 22–45 kg)

2.   	Sastav

Jedna tableta za žvakanje sadrži:

Aktivne supstance:

	Credelio Plus tablete za žvakanje
	lotilaner
	milbemicin oksim

	Psi  (1,4 - 2,8 kg)
	56,25 mg
	2,11 mg

	Psi  (> 2,8‒5,5 kg)
	112,5 mg
	4,22 mg

	Psi  (> 5,5‒11 kg)
	225 mg
	8,44 mg

	Psi  (> 11‒22 kg)
	450 mg
	16,88 mg

	Psi  (> 22‒45 kg)
	900 mg
	33,75 mg


Pomoćne supstance: celuloza, prah; laktoza, monohidrat; celuloza, mikrokristalna, silikatna; aroma suvog mesa; krospovidon; povidon K 30; natrijum laurilsulfat; silicijum dioksid, koloidni, bezvodni; magnezijum stearat

Okrugla, bikonveksna tableta za žvakanje, bijele do bež boje, sa braonkastim tačkicama i zaobljenim ivicama, sa slovom "I" utisnutim na jednoj strani tablete.

3. 		Ciljne vrste životinja

Psi

4. 		Indikacije za upotrebu

Za primjenu kod pasa sa mješovitim infestacijama/infekcijama krpeljima, buvama, gastrointestinalnim nematodama, srčanim crvom i/ili plućnim vlašcima, ili pasa koji su izloženi riziku od navedenih stanja.
Primjena ovog lijeka je indikovana kada je istovremeno potrebno liječenje infestacije krpeljima/buvama i infekcije gastrointestinalnim nematodama, ili liječenje infestacije krpeljima/buvama uz prevenciju bolesti srčanog crva/angiostrongiloze.

Ektoparaziti
Za liječenje infestacija krpeljima (Dermacentor reticulatus, Ixodes ricinus, Rhipicephalus sanguineus i I. hexagonus) i buvama (Ctenocephalides felis i C. canis) kod pasa.

Lijek ima trenutnu i postojanu aktivnost ubijanja krpelja i buva u periodu od mjesec dana.

Lijek može da se koristi kao deo tretmana u kontroli alergijskog dermatitisa koji uzrokuju buve (engl. Flea Allergy Dermatitis - FAD).

Liječenje demodikoze koju prouzrokuje Demodex canis. 


Gastrointestinalne nematode
Za liječenje infekcija gastrointestinalnim nematodama: kukastim crvima (L4, nezreli odrasli (L5) i odrasli oblici Ancylostoma caninum), valjkastim crvima (L4, nezreli odrasli (L5) i odrasli oblici Toxocara canis i Toxascaris leonina) i bičastim crvima (odrasli Trichuris vulpis).

Srčani crv
Prevencija bolesti srčanog crva (Dirofilaria immitis).

Plućni vlašci
Prevencija angiostrongiloze smanjenjem nivoa infekcije nezrelim odraslim (L5) i odraslim oblicima Angiostrongylus vasorum (plućni vlašci), uz mjesečnu primjenu.

5. 		Kontraindikacije

Ne primjenjivati u slučajevima poznate preosjetljivosti na aktivne supstance ili na bilo koju pomoćnu supstancu u sastavu lijeka.

6.          Posebna upozorenja

Posebna upozorenja za svaku ciljnu vrstu
Sve pse u istom domaćinstvu treba tretirati odgovarajućim lijekom.

Krpelji i buve se moraju prikačiti na domaćina i započeti hranjenje da bi bili izloženi djelovanju aktivne supstance; stoga se rizik od infektivnih bolesti koje prenose krpelji/buve ne može isključiti.

Rezistencija parazita na bilo koju klasu antihelmintika može da se razvije posle česte, ponavljane upotrebe antihelmintika te klase. Stoga, primjena ovog lijeka treba da se zasniva na procjeni svakog pojedinačnog slučaja i na lokalnim epizootiološkim podacima o trenutnoj osjetljivosti ciljne vrste parazita, kako bi se ograničila mogućnost daljeg razvoja rezistencije selektivnim pritiskom.

Kod liječenja infekcija gastrointestinalnim nematodama, potrebu za ponavljanjem i učestalost ponavljanja tretmana, kao i izbor tretmana (ljekovi sa jednom aktivnom supstancom ili kombinovani ljekovi) treba da procijeni nadležni veterinar.

[bookmark: _Hlk63861545]Očuvanje efikasnosti makrocikličnih laktona je od ključnog značaja za prevenciju infekcija parazitom Dirofilaria immitis. Stoga se, da bi se rizik od razvoja rezistencije selektivnim pritiskom sveo na najmanju moguću mjeru, preporučuje da se na početku svake sezone srčanog crva, prije početka mjesečnih preventivnih tretmana, psi ispitaju na prisustvo antigena u cirkulaciji i mikrofilarija u krvi. Lijek nije efikasan protiv odraslih oblika D. immitis i nije indikovan za uklanjanje mikrofilarija.

Posebne mjere opreza pri upotrebi lijeka kod životinja
Svi podaci o bezbjednosti i efikasnosti lijeka su dobijeni u ispitivanjima na psima i štenadi starosti najmanje 8 nedjelja i telesne mase najmanje 1,4 kg. Primjena ovog lijeka kod štenadi mlađe od 8 nedelja ili tjelesne mase ispod 1,4 kg treba da se zasniva na procjeni odnosa koristi i rizika od strane odgovornog veterinara.

[bookmark: _Hlk63861655][bookmark: _Hlk63860096]Preporučenu dozu lijeka treba strogo poštovati kod pasa sa mutiranim genom MDR1(-/-) i nefunkcionalnim P-glikoproteinom, koji mogu uključivati kolije i srodne rase.

Prije prve primjene lijeka, pse u područjima endemskim za bolest srčanog crva ili pse koji su boravili u endemskim područjima treba ispitati na postojeću infekciju srčanim crvom. Prema procjeni veterinara, zaražene pse treba liječiti preparatima koji ubijaju odrasle srčane crve.

Primjena ljekova koji sadrže milbemicin oksim (kao što je ovaj lijek), ne preporučuje se kod pasa sa velikim brojem mikrofilarija u cirkulaciji, kako bi se izbjegle reakcije preosjetljivosti koje su povezane sa oslobađanjem proteina iz mrtvih ili umirućih mikrofilarija.

Posebne mjere opreza za osobe koje daju veterinarski lijek životinjama
Slučajno gutanje lijeka može uzrokovati gastrointestinalne poremećaje. Kako bi se deci spriječio pristup, do trenutka primjene tablete treba držati u blisteru, a blistere u spoljašnjem pakovanju, van domašaja djece.

U slučaju nehotičnog gutanja tablete, treba odmah potražiti savjet ljekara i pokazati mu uputstvo za lijek ili pakovanje lijeka.

Nakon rukovanja tabletama oprati ruke.

Upotreba tokom graviditeta, laktacije
Bezbjednost ovog lijeka  nije ispitivana kod pasa namijenjenih za priplod, kod gravidnih kuja i kuja u laktaciji. Laboratorijske studije sprovedene sa aktivnim supstancama lijeka na pacovima, nisu dale nikakav dokaz teratogenog dejstva, niti bilo kakvog neželjenog efekta na reproduktivnu sposobnost mužjaka i ženki. 
Lijek se koristi samo u skladu sa procjenom odnosa koristi i rizika od strane odgovornog veterinara.

Interakcije
Pokazano je da su lotilaner i milbemicin oksim supstrati za P-glikoprotein (P-gp) i da stoga može doći do njihove interakcije sa drugim P-gp supstratima (npr. digoksinom, doksorubicinom) ili sa drugim makrocikličnim laktonima. Zbog toga istovremena primjena sa drugim P-gp supstratima može dovesti do povećanja toksičnosti.

Predoziranje
Nisu zabilježene druge neželjene reakcije, osim onih koje se navedene u ovom uputstvu, kod štenadi (stare najmanje 8-9 nedjelja) nakon što im je primjenjena doza do 5 puta veća od maksimalne preporučene doze tokom 1-5 uzastopnih dana, ukupno 9 puta u jednomjesečnim intervalima; ili kod odraslih pasa (starijih od 11 mjeseci) nakon što im je primijenjena doza do 5 puta veća od maksimalne preporučene doze tokom 1-5 uzastopnih dana, ukupno 7 puta u jednomjesečnim intervalima; ili kod odraslih pasa (starosti oko 12 mjeseci) nakon što im je primjenjena doza do 6 puta veća od maksimalne preporučene doze kao jednokratni bolus.

[bookmark: _Hlk63857568][bookmark: _Hlk63861856]Nakon primjene doze 5 puta veće od maksimalne preporučene doze psima sa mutacijom gena MDR1(-/-) i nefunkcionalnim P-glikoproteinom, uočeni su prolazna depresija, ataksija, drhtavica, midrijaza i/ili prekomerna salivacija.

7. 		Neželjeni događaji 

Gastrointestinalni znaci (dijareja i povraćanje), anoreksija, mišićni tremor, letargija, pruritus i promjene u ponašanju su zabilježeni povremeno. Ove pojave su generalno bile samoograničavajuće i kratkotrajne.

Neurološki znaci (konvulzije, mišićni tremor i ataksija) su zabilježeni rijetko u uslovima nakon stavljanja u promet lijeka (Credelio) koji sadrži lotilaner kao jedinu aktivnu supstancu, u istoj dozi kao u ovom lijeku. Ovi znaci se obično povlače bez liječenja. 

Učestalost pojave neželjenih dejstava je klasifikovana prema sledećoj konvenciji: 
- veoma često  (više od 1 od 10 životinja ispoljava neželjene reakcije tokom jednog tretmana)
- često (više od 1 ali manje od 10 životinja na 100 životinja)
- povremeno (više od 1 ali manje od 10 životinja na 1000 životinja)
- rijetko (više od 1 ali manje od 10 životinja na 10000 životinja)
- veoma rijetko (manje od 1 životinje na 10000 životinja, uključujući izolovane prijave)

[bookmark: _Hlk66891708]Prijava neželjenih događaja je od velikog značaja jer omogućava kontinuirano praćenje bezbjednosti veterinarskih ljekova. Ukoliko primijetite bilo koje neželjeno dejstvo, čak i ako nije navedeno u ovom uputstvu, ili ako mislite da lijek nije djelovao, obratite se prvo nadležnom veterinaru. Neželjeni događaj možete da prijavite i nosiocu dozvole za stavljanje lijeka u promet, pri čemu treba koristiti kontakt podatke na kraju ovog uputstva. Veterinarski i zdravstveni radnici mogu da prijave neželjeni događaj Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me.

8. 		Doziranje za svaku ciljnu vrstu, put i način primjene

Oralna upotreba.

Lijek se primjenjuje u skladu sa sljedećom tabelom, kako bi se obezbijedila primjena doze od 20 do 41 mg lotilanera/kg t.m. i 0,75 do 1,53 mg milbemicin oksima/kg t.m.

	Tjelesna masa psa
	Jačina i broj Credelio Plus tableta koje treba dati


	
	56,25 mg/
2,11 mg
	112,5 mg/
4,22 mg
	225 mg/
8,44 mg
	450 mg/
16,88 mg
	900 mg/
33,75 mg

	1,4 - 2,8 kg
	1
	
	
	
	

	> 2,8‒5,5 kg
	
	1
	
	
	

	> 5,5‒11 kg
	
	
	1
	
	

	> 11‒22 kg
	
	
	
	1
	

	> 22‒45 kg
	
	
	
	
	1

	> 45kg
	Odgovarajuća kombinacija tableta



9. 		Savjet za pravilnu upotrebu lijeka

Lijek je u obliku tablete za žvakanje sa ukusom. Tablete za žvakanje se daju sa hranom ili poslije hranjenja.

Za životinje tjelesne mase >45 kg treba koristiti odgovarajuću kombinaciju raspoloživih jačina tableta, kako bi se primijenila preporučena doza od 20-41 mg lotilanera/kg t.m. i 0,75-1,53 mg milbemicin oksima/kg t.m. 

Raspored primjene lijeka treba da se zasniva na individualnoj procjeni rizika za psa, lokalnoj epizootiološkoj situaciji i/ili epizootiološkoj situaciji u drugim područjima u kojima je pas boravio ili će boraviti. Ako je prema mišljenju veterinara kod psa potrebna ponovna primjena (ponovne primjene) lijeka, interval između dva tretmana mora biti mjesec dana.

Lijek treba koristiti kod pasa koji istovremeno imaju infestacije ektoparazitima (krpelji i buve) i infekcije endoparazitima (gastrointestinalne nematode i/ili prevencija bolesti srčanog crva / plućnog vlašca), ili kod pasa koji su izloženi riziku od ovih stanja. U suprotnom, treba koristiti antparazitike užeg spektra djelovanja.

Psi koji žive u područjima koja nisu endemska za bolest srčanog crva:
Lijek se može koristiti kao dio sezonskog tretmana krpelja i/ili buva kod pasa sa dijagnostikovanom infekcijom, ili sa rizikom od istovremene infekcije gastrointestinalnim nematodama ili plućnim vlašcima. Jednokratni tretman je efikasan za liječenje infekcije gastrointestinalnim nematodama.

Psi koji žive u područjima endemskim za bolest srčanog crva:
Prije primjene lijeka treba uzeti u obzir savete navedene u dijelu „Posebna upozorenja”.

Za prevenciju bolesti srčanog crva i istovremeno liječenje infestacije krpeljima i/ili buvama, lijek se mora davati u redovnim mjesečnim intervalima u periodu godine kada su prisutni komarci, krpelji i/ili buve. Prva doza lijeka se može dati nakon prvog mogućeg izlaganja komarcima, ali ne više od mjesec dana nakon toga.

Kada se ovaj lijek koristi kao nastavak terapije nekim drugim lijekom za prevenciju bolesti srčanog crva, prva doza se mora se dati u roku od mjesec dana od primjene poslednje doze prethodno korišćenog lijeka.

Kod pasa koji putuju u područja u kojima postoji bolest srčanog crva, sa primjenom lijeka treba početi u prvih mjesec dana po dolasku u takve oblasti. U cilju prevencije bolesti srčanog crva treba nastaviti sa primjenom lijeka jednom mesečno, a poslednja primjena treba da bude mjesec dana nakon što je pas napustio endemsko područje.

Plućni vlašci:
U endemskim oblastima, primjena lijeka jednom mjesečno će smanjiti nivo infekcije nezrelim odraslim jedinkama (L5) i odraslim jedinkama Angiostrongylus vasorum u srcu i plućima. Preporučuje se da se prevencija infekcije plućnim vlašcima nastavi najmanje jedan mjesec nakon posljednjeg kontakta sa puževima.

Za informacije o optimalnom vremenu za početak primjene ovog lijeka treba potražiti savjet veterinara. 
Za liječenje demodikoze (uzrokovane Demodex canis): 
Mjesečna primjena pojedinačne doze tokom 2 uzastopna mjeseca je efikasna i dovodi do značajnog poboljšanja kliničkih znakova. Liječenje bi trebalo nastaviti dok se ne postigne negativan rezultat kožnih proba najmanje 2 puta zaredom, sa razmakom od mjesec dana. Pošto je demodikoza multifaktorijalna bolest, preporučljivo je i da se tretira osnovna bolest na odgovarajući način.

10. 	Karenca

Nije primjenljivo.

11.  	Posebne mjere čuvanja

Čuvati van vidokruga i domašaja djece.

Čuvati u originalnom pakovanju.
Lijek ne zahtijeva posebne uslove čuvanja.

Ne koristiti lijek nakon isteka roka upotrebe koji je naveden na kutiji i blisteru nakon “Važi do/EXP”.
Rok upotrebe se odnosi na poslednji dan u tom mjesecu.

12.  	Posebne mjere predostrožnosti kod odlaganja 

Neiskorišćeni lijek ili ostatak lijeka se uništavaju u skladu sa važećim propisima.             
Ljekove ne treba odlagati putem otpadnih voda ili kućnog otpada. Pitajte veterinara kako da odložite lijek koji vam više nije potreban. Ove mjere pomažu u zaštiti životne sredine.
13.	        Klasifikacija veterinarskog lijeka 

   Lijek se izdaje samo na veterinarski recept.

14.  	   Broj dozvole za stavljanje lijeka u promet i veličina pakovanja

	  Credelio Plus, tableta za žvakanje, 56,25mg + 2,11mg, blister, 3 (1x3) tablete za žvakanje:  
   2040/25/43 - 2618
   Credelio Plus, tableta za žvakanje, 112,5mg + 4,22mg, blister, 3 (1x3) tablete za žvakanje: 
   2040/25/44 - 2619
   Credelio Plus, tableta za žvakanje, 225mg + 8,44mg, blister, 3 (1x3) tablete za žvakanje:
   2040/25/46 - 2620
   Credelio Plus, tableta za žvakanje, 450mg + 16,88mg, blister, 3 (1x3) tablete za žvakanje:
   2040/25/45 - 2622
[bookmark: _GoBack]   Credelio Plus, tableta za žvakanje, 900mg + 33,75mg, blister, 3 (1x3) tablete za žvakanje:    
   2040/25/47 - 2621

Aluminijum/aluminijum blisteri upakovani u kartonsku kutiju.
Veličina pakovanja: 3 tablete.

15.        Datum poslednje revizije uputstva za lijek 

			  08.08.2025. godine
    
16.        Kontakt podaci

Nosilac dozvole za stavljanje lijeka u promet: 
PVU „Montvet“ Podgorica
             Ilije Plamenca lamela 103 bb, Podgorica, Crna Gora   
                                                                               
[bookmark: _Hlk160541215]Proizvođač odgovoran za puštanje serije lijeka u promet: 
Elanco France S.A.S
26 Rue de la Chapelle
68330 Huningue
Francuska

Kontakt podaci za prijavu sumnje na neželjeno dejstvo lijeka:
PVU „Montvet“ Podgorica
             Ilije Plamenca lamela 103 bb, Podgorica, Crna Gora   
             Tel: +382 69 014 726
             E-mail: predrag.stojovic@montvet.com

17. 	   Ostale informacije 

